Document ID: 32008D0679

ΑΠΌΦΑΣΗ ΤΗΣ ΕΠΙΤΡΟΠΉΣ
της 31ης Ιουλίου 2008
σχετικά με τη χορήγηση επιδοτήσεων δράσης για τη μετάφραση και τη δοκιμή μιας ενότητας έρευνας για τα θύματα εγκληματικών ενεργειών στο πλαίσιο του ειδικού προγράμματος «Πρόληψη και καταπολέμηση του εγκλήματος» ως μέρος του γενικού προγράμματος «Ασφάλεια και προστασία των ελευθεριών»
(2008/679/ΔΕΥ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την Ευρωπαϊκή Ένωση,
την απόφαση 2007/125/ΔΕΥ του Συμβουλίου, της 12ης Φεβρουαρίου 2007, για τη θέσπιση, κατά την περίοδο 2007 έως 2013, του ειδικού προγράμματος «Πρόληψη και καταπολέμηση της εγκληματικότητας», ως μέρος του γενικού προγράμματος «Ασφάλεια και προστασία των ελευθεριών» (1), και ιδίως το άρθρο 7 παράγραφος 6,
Εκτιμώντας τα ακόλουθα:
(1)
Στις 16 Απριλίου 2007 η Επιτροπή ενέκρινε το ετήσιο πρόγραμμα εργασίας του 2007 για το ειδικό πρόγραμμα «Πρόληψη και καταπολέμηση της εγκληματικότητας» ως μέρος του γενικού προγράμματος «Ασφάλεια και προστασία των ελευθεριών» (2).
(2)
Το Φεβρουάριο του 2007 δημοσιεύθηκε πρόσκληση για την επιλογή εταίρων στο πλαίσιο του προγράμματος «Πρόληψη και καταπολέμηση της εγκληματικότητας».
(3)
Στις 16 Αυγούστου 2007 εστάλη σε όλους τους επιλεγέντες εταίρους που είχαν επιλέξει το θέμα «Στατιστικές εγκληματικότητας και ποινικής δικαιοσύνης» ειδική πρόσκληση υποβολής προτάσεων για τη μετάφραση και τη δοκιμή μιας ενότητας έρευνας για τα θύματα εγκληματικών ενεργειών.
(4)
Στις 6 Νοεμβρίου 2007, στις 22 Νοεμβρίου 2007 και στις 17 Δεκεμβρίου 2007 συνεδρίασε επιτροπή αξιολόγησης, η οποία συνέστησε τη χορήγηση των επιδοτήσεων για τη μετάφραση και τη δοκιμή μιας ενότητας έρευνας για τα θύματα εγκληματικών ενεργειών.
(5)
Τα μέτρα που προβλέπονται στην παρούσα απόφαση είναι σύμφωνα με τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3).
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συστάθηκε δυνάμει του άρθρου 8 της απόφασης 2007/125/ΔΕΥ του Συμβουλίου,
ΑΠΟΦΑΣΙΖΕΙ:
Άρθρο μόνο
Εγκρίνονται οι επιδοτήσεις δράσης που αναφέρονται στο παράρτημα για συνολικό ποσό 1 540 170,39 ευρώ.
Βρυξέλλες, 31 Ιουλίου 2008.

Labels: 11
19
10
0
15